हर्ष वर्धन ने एक वीडियो कॉन्फ्रेंस के माध्यम से विश्व स्वास्थ्य संगठन (डब्ल्यूएचओ) के सभी सदस्य देशों के स्वास्थ्य मंत्रियों के साथ भी संवाद किया और कोविड19 के प्रबंधन में भारत की इस बीमारी से निपटने की दिशा में अब तक किए गए कार्यों को साझा किया। साथ ही केन्द्रीय मंत्री ने सामुदायिक जुड़ाव और रोकथाम के उपायों के दो सिद्धांतों पर आधारित भारत के प्रबंधन संबंधी प्रयासों को भी रेखांकित किया।